Samarõhujoon

Samarõhujoon ehk isobaar on meteoroloogias ühele tasapinnale, tavaliselt merepinna kõrgusele taandatud sama õhurõhuga, samal kokkuleppelisel mõõtmisajal mõõtepunkte ühendav kõverjoon geograafilisel kaardil.

Parema ülevaate saamiseks kaardil ühendatakse joonega harilikult ainult need mõõtepunktid, kus õhurõhku näitav täisarv lõpeb kas nulli või viiega ehk isobaare kujutatakse kaardil õhurõhu 5 hPa sammuga. 

Nii saadud meteoroloogilisi pinnakaarte koostatakse parema piltliku ülevaate saamiseks teataval territooriumil analüüsi eesmärgil. Kaardil tekkinud kinniste isobaaridega piiratud alad kujutavad baarilisi süsteeme.Meteoroloogia kõigile. Eesti Riiklik Kirjastus, Tallinn 1960, lk 68. 

Samuti on isobaarid kujutatud meteoroloogias ka aeroloogilisel (aeroloogia – kõrgemate õhukihtide uurimise teadus) diagrammil pruunide horisontaaljoontena.

Viited

Kategooria:Samajooned
Kategooria:Meteoroloogia